open-index/open-wikipedia-markdown huggingface dataset:
Klaus Horn

**Klaus Horn** () voi tarkoittaa:

*Klaus Henrikinpoika Horn (n. 1440–1520), suomalainen laamanni ja valtaneuvos.
*Klaus Kristerinpoika Horn (1517–1566), suomalainen amiraali ja vapaaherra
*Klaus Horn (1583–1632), suomalainen valtaneuvos ja maaherra

Kolme laivaa on nimetty Klaus Kristerinpojan mukaan:
*Tykkivene Klas Horn
*HMS Claes Horn, Ruotsin laivaston risteilijä
*HMS Klas Horn, Ruotsin laivaston hävittäjä
Fandango!

**Fandango!** on ZZ Top -yhtyeen vuonna 1975 julkaistu albumi. Sen sisällöstä puolet on live- ja puolet studiomateriaalia. Kappaleesta ”Tush” tuli hitti sen noustua Yhdysvalloissa listan sijalle 20. Kappaleesta onkin tullut klassikko ja sen on versioinut moni yhtye.

Vuonna 2006 *Fandango!* julkaistiin uudelleen bonuskappalein varustettuna. Tällä julkaisulla käytettiin albumin alkuperäismiksausta.

## Kappaleet

*Kaikki kappaleet kirjoittaneet Billy Gibbons ja Dusty Hill, ellei toisin mainita.

**A-puoli (live)**
#  
# 
# 
## "Backdoor Love Affair" (Gibbons, Bill Ham) – 1:10
## "Mellow Down Easy" (Willie Dixon) – 3:39
## "Backdoor Love Affair No. 2" (Gibbons) – 2:05
## "Long Distance Boogie" – 2:32

**B-puoli (studio)**
# 
#  
#  
#  
#  
#  

**Vuoden 2006 uusintapainoksen bonuskappaleet**
#Heard It on the X (Live) 
# Jailhouse Rock (Live) 
# Tush (Live)

## Singlet

## Kokoonpano
* Frank Beard &ndash; rummut
* Billy Gibbons &ndash; kitara, laulu
* Dusty Hill &ndash; basso, laulu 

## Lähteet
Frans Sjöström

**Frans Anatolius Sjöström** (3. heinäkuuta 1840 Turku – 1. elokuuta 1885 Rönnskär) oli suomalainen arkkitehti. Hänen isänsä oli kruununnimismies ja kehruuhuoneen tarkastaja F. W. Sjöström.

Sjöström opiskeli teknillisessä reaalikoulussa Turussa ja vuodesta 1861 Tukholman taideakatemiassa. Vuosina 1869–72 hän oleskeli valtioavun turvin ulkomailla. Sjöström työskenteli jonkin aikaa F. W. Scholanderin toimistossa. Vuodesta 1872 hän toimi opettajana Polyteknillisessä opistossa Helsingissä.

Hänen tuotantonsa edustaa uusrenessanssityyliä. Hänen töihinsä kuuluvat muun muassa Helsingissä sijaitseva Teknillisen korkeakoulun entinen päärakennus Hietalahdentorilla, Kuopion kaupungintalo, Kiteen kirkko, Lapinlahden kirkko, Helsingin kirurgisen sairaalan arkkitehtitöiden yhdistely, Viipurin kansakoulu, Turun Seurahuoneen muutos kaupungintaloksi ja Rouvasväen raamattuseuran rukoushuone Turussa. Sjöström suunnitteli myös vuonna 1878 valmistuneen, sittemmin puretun Skohan talon Helsingin keskustassa. Vuosina 1872–1876 Sjöströmillä oli Theodor Deckerin ja Theodor Höijerin kanssa yhteinen arkkitehtitoimisto Helsingissä.

## Galleria

Former Helsinki University of Technology by Abrahaminkatu in Kamppi, Helsinki, Finland, 2022 August.jpg|Polyteknillisen koulun (myöhemmin Teknillisen korkeakoulun) vanha päärakennus Hietalahdentorilla Helsingissä valmistui vuonna 1877. Myöhemmin rakennuksessa toimivat Helsingin teknillinen oppilaitos ja sen seuraaja Metropolia Ammattikorkeakoulu.
Lapinlahden kirkko (Frans Sjöström, 1880) - Mykkäläntie 6 - Lapinlahden kk - Lapinlahti.jpg|Lapinlahden kirkko, 1880.
The Church of Kitee.jpg|Kiteen kirkko, 1886.
Vyborg Elementary School.jpg|Viipurin kansakoulu.


## Lähteet

## Aiheesta muualla
Päivi Björkenheim

**Päivi Tuulikki Björkenheim** (o.s. **Määttä**; s. 20. tammikuuta 1955 Hamina) on suomalainen taidemaalari.

Björkenheim on opiskellut TAIKissa 1987–1988, Vapaassa taidekoulussa 1988–1992. Lisäksi hän on opiskellut Suomessa ja ulkomailla arkeologiaa, dramaturgiaa ja tiedotusoppia. 

Björkenheimin töitä oli ensi kerran esillä 1992. Hän pitänyt näyttelyitä Suomessa ja ulkomailla. Hän ollut Kuvataideakatemiassa tuntiopettajana sekä Vapaassa Taidekoulussa ensin maalauksen opettajana ja rehtorina 1995–1998.

Päivi Björkenheimin puoliso on muusikko Raoul Björkenheim.
__NOTOC__
## Diskografia
* *Second Site.* Paul Schützen musiikkia, vokalisti. Virgin Records, Lontoo 1997.
* *Smart Symphony.* Omaa musiikkia, myös Raul Björkenheim ja Teemu Mäki. Helsinki 1997.

## Julkaisuja
* *Kivusta ja taiteesta: Kivunhoito.* Tammi 2000.

## Lähteet
* Kuvataiteilijamatrikkeli.

### Viitteet
Bahiantapakulo

**Bahiantapakulo** (*Eleoscytalopus psychopompus*) on erittäin uhanalainen Bahian osavaltion rannikolla Brasiliassa elävä varpuslintu.

Bahiantapakulo on kooltaan noin 12&nbsp;cm. Lajin vatsa ja rinta ovat väriltään valkoiset. Selän ja pään höyhenet ovat sinimustat. Siipien alapuolella on punaruskea alue. Bahiantapakulo muistuttaa valkorintatapakuloa (*Scytalopus indigoticus*), mutta eroaa siitä kylkensä perusteella.

Bahiantapakulon elintavoista ei tiedetä kovinkaan paljon. Löydetyt yksilöt elivät rannikkometsissä alle 50 metrin korkeudessa. Kannan suuruudeksi arvioidaan 50&ndash;250 yksilöä . Suurin uhka lajille on Bahian alueella käynnissä oleva voimakas metsänhakkuu.

## Lähteet
Hietanen (täsmennyssivu)

**Hietanen** voi tarkoittaa:

## Paikannimenä
* Hietanen, kaupunginosa Akaan Toijalassa
* Hietanen, kylä Kolarissa
* Hietanen, satama ja entinen saari Kotkassa
* Hietanen, järvi Mikkelissä
* Hietanen, kylä Mikkelissä
* Hietanen, rautatieliikennepaikka Mikkelissä
* Hietanen, järvi Mäntyharjussa
* Hietanen, järvi Ruovedellä
* Iso-Hietanen, järvi Kangasniemellä
* Pieni-Hietanen, järvi Kangasniemellä

## Sukunimenä
Luettelon henkilöt ovat suomalaisia, ellei toisin mainita.

* Adiel Hietanen, *Adi Hedman* (1882–1947), näyttelijä ja näytelmäkirjailija
* Anna Hietanen-Makela (1909–1994), geologi, alkujaan suomalainen, siirtyi 1940-luvulla Yhdysvaltoihin
* Anne Pohtamo-Hietanen (s. 1955), Miss Suomi 1975, yrittäjä, juontaja ja evankelista
* Eino Hietanen (1910–1969), yrittäjä ja yritysjohtaja, kauppaneuvos, Juho Hietasen poika
* Esa Hietanen (1896–1962), poliitikko (SKDL) ja toimittaja
* Hannu Hietanen (s. 1972), raviohjastaja
* Heikki Hietanen (1914–2000), uimari
* Heikki Hietanen (s. 1959), jääkiekkovaikuttaja
* Heikki Hietanen (s. 1965), raviohjastaja
* Helena Hietanen (s. 1963), kuvanveistäjä, valo- ja tilateosten tekijä
* Herkko Hietanen (s. 1978), teknologiaoikeuteen erikoistunut lakimies
* Janne Hietanen (s. 1978), jalkapalloilija
* Jari Hietanen (s. 1962), näyttelijä ja ohjaaja
* Jesse Hietanen (s. 1981), elokuvaohjaaja ja muusikko
* Jesse Hietanen (s. 2003), jääkiekkoilija
* Jorma Hietanen (1940–2014), jääkiekkoilija ja jääpalloilija
* Juha Hietanen (s. 1955), jääkiekkoilija ja jääkiekkovalmentaja
* Juha Hietanen, televisiotoimittaja
* Juho Hietanen (1879–1954), talousneuvos
* Jussi Hietanen (1903–1941), kuvanveistäjä
* Juuso Hietanen (s. 1985), jääkiekkoilija ja olympiavoittaja
* Kalle Hietanen (s. 1979), pesäpallon syöttötuomari
* Kari Hietanen (s. 1941), prikaatikenraali
* Konsta Hietanen (s. 1984), jalkapalloilija, muusikko ja näyttelijä
* Lauri Hietanen (1902–1971), vuorineuvos, SOK:n pääjohtaja ja ministeri
* Leena Hietanen (s. 1956), freelance-toimittaja
* Liisa Hietanen (s. 1981), kuvanveistäjä
* Liisi Hietanen (1929–2023), lasten- ja nuortenkirjailija
* Markku Hietanen (s. 1945), raviohjastaja
* Matti Hietanen (s. 1983), lentopalloilija
* Mikko Hietanen (1911–1999), kestävyysjuoksija
* Nina Hietanen (s. 1985), jalkapalloilija
* Olli Hietanen (1947–2014), jääkiekkoilija ja jääkiekkovalmentaja
* Paavo Hietanen (1931–2017), pesäpalloilija
* Pedro Hietanen (1949–2023), muusikko, kapellimestari, tuottaja, televisio- ja radioesiintyjä
* Pentti Hietanen (s. 1958), tenorilaulaja
* Pertti Hietanen (1937–2012), valokuvaaja
* Perttu Hietanen (s. 1950), säveltäjä
* Reino Hietanen (1932–2014), taidemaalari
* Risto Hietanen (s. 1954), useiden ilmaisjakelulehtien päätoimittaja
* Senni Hietanen (s. 1993), salibandyn pelaaja
* Unto Hietanen (1928–2009), kuvanveistäjä
* Valter Hietanen (1893–1942), jääkärivänrikki
* Valtteri Hietanen (s. 1992), jääkiekkoilija
* Veikko Hietanen (1928–2013), diplomaatti
* V. K. Hietanen (1924–2012), lehtikuvaaja
* Yrjö Hietanen (1927–2011), meloja ja olympiavoittaja

## Kuvitteellisia henkilöitä

* Urho Hietanen, kersantti Väinö Linnan romaanissa *Tuntematon sotilas*

__NOTOC__
Mikael Nouro

**Mikael Nouro** on suomalainen shakin kansainvälinen mestari. Nouro on helsinkiläinen filosofian maisteri. Hän opiskelee myös teologiaa. Hän on pelannut Suomen shakkimaajoukkueessa usein.

Nouro pitää shakkia kehittävänä pelinä, jota kannattaa opiskella jo sen hienon historian ja kulttuurinkin takia. Nouron mielestä nykyinen miettimisaikojen jatkuva lyhentäminen ei ole hyväksi shakille. Hänen mukaansa rauhallinen peli luo hyvän vastapainon nykyiselle kiireelle.

## Lähteet

## Aiheesta muualla
*
Newcastlen yliopisto

**Newcastlen yliopisto** (Newcastle University) sijaitsee Newcastle upon Tynessä Koillis-Englannissa lähellä Skotlannin rajaa. Se on nykyisin yksi Englannin arvostetuimmista yliopistoista ja kuuluu Russell-ryhmään.

Newcastlen yliopisto perustettiin vuonna 1834 lääketieteellisenä oppilaitoksena, ja se kehittyi siitä Durhamin yliopiston osana ja itsenäistyi 1963. Vuonna 2000 se voitti Sunday Times -lehden "vuoden yliopisto" -palkinnon.

Yliopistossa on kolme tiedekuntaa: Humanististen ja sosiaalitieteiden tiedekunta, Lääketieteellinen tiedekunta, ja Luonnontieteiden, maataloustieteiden ja tekniikan tiedekunta. Lisäksi siellä toimii neljätoista tutkimuslaitosta, joista tunnetuimpia ovat genetiikkaan ja kantasolututkimukseen keskittyvät laitokset.

Newcastlen yliopistossa ovat opiskelleet tai toimineet tutkijoina muun muassa Australian entinen ulkoministeri Alexander Downer, Yhdysvaltain entinen sisäministeri Bruce Babbitt, Sierra Leonen ensimmäinen pääministeri Milton Margai, maahanmuuttoministeri Robert Goodwill, liberaalidemokraattien puolueenjohtaja Tim Farron, koomikko Rowan Atkinson, prinsessa Eugenie, suurrabbi Jonathan Sacks, Disneyn toimitusjohtaja Andy Bird, matemaatikko Lewis Fry Richardson, laulaja Bryan Ferry, näyttelijä Chris Vance, kitaristi Wilko Johnson, kirjailija Alastair Reynolds, sosiologi Tom Shakespeare ja arkkitehti Terry Farrell. Lisäksi ihmisoikeustaistelija Martin Luther King, Jr. on nimetty kunniatohtoriksi.

## Lähteet

## Aiheesta muualla

*Yliopiston kotisivut
Kaissa

**Kaissa** on myyttinen traakialainen dryadi, jota kuvataan shakin jumalattareksi.

Kaissa esiintyi alun perin runossa nimeltä *Caïssa*, jonka kirjoitti brittiläinen William Jones vuonna 1763.
Nils Asther

**Nils Anton Alfhild Asther** (17. tammikuuta 1897 Kööpenhamina, Tanska – 13. lokakuuta 1981 Tukholma, Ruotsi) oli ruotsalainen näyttelijä. Hän syntyi Tanskassa, mutta muutti pian syntymänsä jälkeen ruotsalaisten vanhempiensa kanssa Malmöhön, Ruotsiin.

Ennen opiskeluaan Kuninkaallisen draamateatterin oppilaskoulussa Tukholmassa Asther aloitti näyttelijän uransa Kööpenhaminassa. Hänen elokuvadebyyttinsä oli vuonna 1916 Mauritz Stillerin ohjaamassa elokuvassa *Vingarne*. Asther muutti Hollywoodiin, Kaliforniaan vuonna 1927. Siellä hänen paikallisten mielestä eksoottinen ulkonäkonsä auttoi häntä saamaan romanttisia rooleja. Näissä elokuvissa esiintyi myös monia ajan tähtiä kuten Greta Garbo, Pola Negri ja Joan Crawford. Hänen Hollywood-uransa loppui vuonna 1934.

Agentti sai puhuttua Astherille Englantiin pestin, joka kesti neljä vuotta. Hän kuitenkin palasi Hollywoodiin vielä vuonna 1938. Hänen Hollywood-uransa lähti laskuun ja Asther sai elantonsa muun muassa rekan ajamisesta. Nils Asther palasi Tukholmaan vuonna 1958. Viimeisinä vuosinaan hän vielä esiintyi harvakseltaan televisiossa ja muutamissa elokuvissa.

## Yksityiselämä
Nils Asther oli naimisissa Vivian Duncanin kanssa ja heillä on yksi lapsi. Asther oli biseksuaali.

## Lähteet

## Aiheesta muualla
* 
*
Sara Shane

**Elaine Hollingsworth** (o.s. **Sterling**, taiteilijanimeltään **Sara Shane**; 18. toukokuuta 1928 Saint Louis, Missouri – 31. heinäkuuta 2022 Gold Coast, Australia) oli yhdysvaltalainen näyttelijä ja malli. Hän esiintyi muiden muassa elokuvissa *[[Kuningas ja neljä kuningatarta]]* (1956) ja *[[Tarzanin suuri seikkailu]]* (1959), mutta tuli tunnetuksi myös televisiosta. 

Shane toimi mallina 14-vuotiaasta saakka.

Shane keskeytti uransa 1960-luvulla ja hänestä tuli tunnettu terveellisten elämäntapojen puolestapuhuja.

## Aiheesta muualla
*  

## Lähteet
Durhamin yliopisto

**Durhamin yliopisto** (, virallinen nimi *University of Durham*) on Durhamin kaupungissa Koillis-Englannissa toimiva yliopisto. Se on perustettu vuonna 1832 ja yliopiston itsensä mukaan se on Englannin kolmanneksi vanhin yliopisto yli viisisataa vuotta vanhempien Oxfordin ja Cambridgen jälkeen.

Oxfordin ja Cambridgen tavoin Durhamin yliopisto on järjestäytynyt collegeiksi. Sen opetus keskittyy kolmeen tiedekuntaan: Sosiaali- ja terveystieteiden tiedekuntaan, Taiteiden ja humanististen tieteiden tiedekuntaan sekä Luonnontieteelliseen tiedekuntaan.

Yliopiston kansleri on kirjailija ja kolumnisti Bill Bryson.

## Lähteet

## Aiheesta muualla
Kakinada

**Kakinada** (aiemmin Cocanada) on kaupunki Andhra Pradeshin osavaltiossa Intiassa. Se on Itä-Godavarin piirikunnan pääkaupunki. Vuonna 2011 kaupungissa oli 312&nbsp;255 asukasta, ja sen suurkaupunkialueella 442&nbsp;936 asukasta.

Kakinada sijaitsee rannikolla, ja sillä on pienen Hope Island -saaren suojaama luonnonsatama, joka houkutteli eurooppalaisia asettumaan alueelle. Myöhemmin kaupungille on rakennettu myös syväsatama.

Kakinadassa on runsaasti teollisuutta, esimerkiksi lannoite-, auto-, sokeri- ja terästeollisuutta, sekä öljynjalostamo. Kakinadaan suunnitellaan biodieselin tuotantolaitosta.

Kakinadaan suunniteltiin laivojen purkulaitosta vuonna 2005. Luonnonsuojelijat vastustivat suunnitelmaa, sillä vesi on matalaa, kalastus tärkeää ja laivanpurku vaarantaisi mangrovemetsät ja kilpikonnat.

## Maantiede
### Ilmasto


Kkd Roads.JPG
Satellite kkd.jpg


## Lähteet
Nippo Jisho

**Nippo Jisho** (日葡辞書) eli *Vocabvlario da Lingoa de Iapam* (nykyportugaliksi "Vocabulário da Língua do Japão") on vuonna 1603 Nagasakissa painettu japani–portugali-sanakirja. Nippo Jishon laativat portugalilaiset kirkonmiehet ja japanilaiset kristityt 1500-luvun lopulla. Nippo Jisho on ensimmäinen teos, jossa japanin kieltä on translitteroitu roomalaisille kirjaimille, tosin pitkälti latinan oikeinkirjoituksen mukaan.

Nippo Jisho sisältää 32&nbsp;293 hakusanaa japanista portugaliksi. Sanat ovat aakkosjärjestyksessä roomalaisin kirjaimin. Alkuperäisestä 1603 painoksesta on nykypäiviin säilynyt neljä kappaletta, mutta teoksesta on otettu vuosisatojen saatossa runsaasti uusintapainoksia. Teos käännettiin vuonna 1630 espanjaksi ja vuonna 1869 ranskaksi.

Sanakirjan päätarkoitus oli olla tukena japanin puhutun kielen oppimiselle. Sanakirjassa on runsaasti täsmennyksiä, muiden muassa lasten kielestä, naisten kielestä, murresanastosta, eri seutujen puheesta, buddhalaisesta terminologiasta. Monille sanoille ei japanin kielessä ollut oikeinkirjoitusta tai kanji-merkkejä ennen niiden kirjaamista Nippo Jishoon. Sanakirjassa on myös informaatiota sanojen riimityksestä, ääntämyksestä, merkityksestä, käyttötarkoituksesta, kasvien ja eläinten nimiä, yleisiä sanontatapoja ja fraaseja, ja tapakulttuuria.

Nippo Jisho on erityisen arvokas teos historiallisen fonetiikan tutkimuksen kannalta, sillä kanji-merkeistä ei voi suoraan päätellä niiden äänneasua, kun taas roomalaiset kirjaimet ovat pohjimmiltaan äännekirjoitusta, ja Nippo Jishossa sanat on kirjoitettu niin kuin ne äännettiin 1500-luvun lopulla. Nippo Jisho heijastaa suoraan 1500-luvun japanin ääntämystä, mikä poikkeaa suuresti nykyjapanista. Samoin sanakirja listaa runsaasti sanoja ja fraaseja, joilla on eri merkitys nykyjapanissa kuin 1500-luvulla, tai jotka ovat nykyjapanissa vanhentuneet. Esimerkiksi samurai tarkoittaa Nippo Jishossa aatelista, kun taas bushi on listattu tarkoittamaan soturia. Myös nykyjapanin tavut *ha, hi, fu, he, ho* on translitteroitu *fa, fi, fu, fe, fo* – historiallisesti tiedetään, että japanin h-äänne on alun perin ollut soinniton f-äänne, joka on usein heikentynyt p:stä. Tavu *o* (を) on translitteroitu *vo*, ja *e* (え) puolestaan *ye* – Tokion vanha nimi Edo on aikoinaan ääntynyt "jedo" ja samoin Japanin rahayksikön translitterointi *yen* (pro nykyjapanin *en*) heijastaa vanhaa ääntämystä, joka hävisi 1800- ja 1900-lukujen vaihteessa.
Give It 2 Me

"**Give It 2 Me**" on yhdysvaltalaisen popartistin Madonnan toinen singlelohkaisu hänen yhdenneltätoista studioalbumiltaan *[[Hard Candy (Madonnan albumi)|Hard Candyltä]]*. Madonnan ja Pharrell Williamsin kirjoittama kappale julkaistiin singlenä 4. kesäkuuta 2008.

## Listat

## Lähteet
Nikolai Skvortsov

**Nikolai Valerjevitš Skvortsov** (, s. 28. maaliskuuta 1984 Obninsk, Neuvostoliitto) on venäläinen perhosuimari.

Skvortsov teki läpimurtonsa vuonna 2004, jolloin hän saavutti Madridin pitkän radan EM-kilpailuista hopeaa 50 ja pronssia 100 metriltä. Hän edusti maataan myös Ateenan olympialaisissa, jossa hän sijoittui 200 metrillä seitsemänneksi. Indianapolisin lyhyen radan MM-kisoissa hän sai uransa ensimmäisen MM-mitalin, pronssia 4×100 metrin sekauintiviestissä. Vuoden päätteeksi hän voitti ensimmäisen arvokisakultansa 200 metrin perhosuinnissa Wienin lyhyen radan EM-kilpailuissa, ja oli lisäksi toinen 100 metrillä.

Skvortsov sijoittui Montrealin MM-kilpailuissa 2005 200 metrin perhosuinnissa viidenneksi. Saman vuoden Triesten lyhyen radan EM-kilpailuissa hän sai pronssia 200 metrin perhosuinnissa. Budapestin pitkän radan EM-kisoissa 2006 hän saavutti kultaa 4×100 metrin sekauinnissa sekä pronssia 100 ja 200 metrin perhosuinnissa. Saman vuoden Shanghain lyhyen radan MM-kisoissa hän sai pronssia 200 metrin perhosuinnissa ja Helsingin lyhyen radan EM-kilpailuissa pronssia 100 ja 200 metrin perhosuinneissa. Melbournen pitkän radan MM-kilpailuissa 2007 hän oli kolmas 200 metrin perhosuinnissa ja 4×100 metrin sekauinnissa sekä seitsemäs 100 metrin perhosuinnissa. 

Vuonna 2008 Skvortsov sai Manchesterin lyhyen radan MM-kisoissa hopeaa 200 ja pronssia 100 metrin perhosuinnista. Muutamaa viikkoa aikaisemmin Eindhovenin pitkän radan EM-kisoissa hän sijoittui pronssille 200 metrillä ja sai kultaa 4×100 metrin sekauintiviestissä uituaan alkuerissä. Pekingin olympialaisissa hän oli 200 metrin perhosuinnissa kahdeksas. Hän voitti saman matkan lyhyen radan Euroopan-mestaruuden Rijekassa 2008, jossa oli lisäksi kolmas 100 metrin perhosuinnissa ja ui alkuerissä Venäjän hopeajoukkueessa sekauintiviestissä. Hän voitti 200 metrin perhosuinnin lyhyen radan Euroopan-mestaruuden myös Istanbulissa 2009.

Vuonna 2010 pitkän radan EM-kilpailut käytiin jälleen Budapestissa ja Skvortsov saavutti 200 metrin perhosuinnissa hopeaa ja ui alkuerissä Venäjän sekauintijoukkueessa, joka sai niin ikään hopeaa. Saman vuoden Eindhovenin lyhyen radan EM-kilpailuissa hän saavutti pronssia sekauintiviestissä. Szczecinin lyhyen radan EM-kilpailuissa 2011 hän sai hopeaa 200 metrin perhosuinnissa. Istanbulin lyhyen radan MM-kilpailuissa 2012 hän saavutti hopeaa 4×100 metrin sekauintiviestissä ja pronssia 200 metrin perhosuinnissa. Vuonna 2013 hän sijoittui 200 metrin perhosuinnissa kuudenneksi Barcelonan pitkän radan MM-kilpailuissa ja kolmanneksi Herningin lyhyen radan EM-kilpailuissa.

## Lähteet
Alexis Denisof

**Alexis Denisof** (s. 25. helmikuuta 1966 Salisbury, Maryland, Yhdysvallat) on yhdysvaltalainen näyttelijä. Hän on näytellyt muun muassa Wesley Wyndam-Prycen roolissa televisiosarjassa *[[Buffy, vampyyrintappaja]]* ja sen spin-offissa *[[Angel (televisiosarja)|Angel]]*.

## Nuoruus
Denisof syntyi Salisburyssa Marylandin osavaltiossa. Hänen isänpuoleiset isovanhempansa olivat neuvostoliittolaisia maahanmuuttajia. Hänen isoisänsä oli kotoisin Moskovan seudulta ja isoäitinsä Ukrainasta Odessasta. Denisofin äidinpuoleinen suku taas oli lähtöisin Irlannista. Hänet on nimetty isänpuoleisen isoisänsä mukaan. Denisof kasvoi Seattlessa Washingtonin osavaltiossa. Kolmetoistavuotiaana hän kävi sisäoppilaitosta New Hampshiren osavaltiossa. Myöhemmin Denisof muutti Lontooseen ja opiskeli kolme vuotta London Academy of Music and Dramatic Artissa. Kaikkiaan kolmentoista Lontoon-vuoden jälkeen hän palasi Yhdysvaltoihin, missä hänellä oli aluksi vaikeuksia löytää töitä. Hänellä ei ollut varaa omaan asuntoon, joten hän asui vuoden verran näyttelijäystävänsä Mary Steenburgenin ja tämän aviomiehen Ted Dansonin luona.

## Ura
### ''Buffy'' ja ''Angel''
Denisof tunnetaan parhaiten roolistaan valvoja Wesley Wyndam-Prycena. Hänet nähtiin roolissa ensi kertaa vuonna 1999 televisiosarja *Buffy, vampyyrintappajan* kolmannen tuotantokauden jaksossa *Pahat tytöt*. Hän oli mukana sarjassa sen kolmannen kauden loppuun saakka esiintyen yhteensä yhdeksässä jaksossa. Syksyllä 1999 *Buffysta* tehtiin spin-off *Angel*. Myös Wesleyn hahmo päätettiin siirtää uuteen sarjaan. Denisofista tuli sarjan vakituinen näyttelijä sen ensimmäisen kauden kymmenennestä jaksosta eteenpäin. Hän oli mukana aina sarjan päättymiseen vuonna 2004 asti.

## Yksityiselämä

Denisof on naimisissa entisen *Buffy*-kanssanäyttelijänsä Alyson Hanniganin kanssa. He tapasivat *Buffyn* kuvauksissa vuonna 1999, jolloin Hannigan pyysi Denisofia ulos. Denisof ei kuitenkaan suostunut, sillä hän ei halunnut tapailla työtoveriaan. Kun Denisof siirtyi näyttelemään *Buffyn* spin-offin *Angelin* puolelle, oli Hannigan jo alkanut tapailla toista miestä. Pari kuitenkin ystävystyi. Sittemmin he alkoivat seurustella ja menivät naimisiin vuonna 2003. Hannigan ja Denisof ovat Joss Whedonin pojan Ardenin kummivanhemmat. Maaliskuussa 2009 Hannigan synnytti Los Angelesissa pariskunnan ensimmäisen lapsen, tyttären. Toinen tytär syntyi toukokuussa 2012.

## Lähteet

## Aiheesta muualla

*
Ukkola

**Ukkola** on yksi Joensuun kylistä entisessä Enossa. Matkaa Uimaharjuun on 6 km, Enon keskustaan 22 kilometriä, Lieksaan 45 kilometriä ja Joensuuhun 55 kilometriä.

Asukkaita on noin 250. Suurimmillaan, Ukkolan sahan ollessa toiminnassa asukkaita oli jopa 700 henkilöä. 

Kylässä on ollut alakoulu, joka on sittemmin lakkautettu. Kyläläisten kokoontumispaikka on entinen työväentalo. Ukkolassa toimii kylätoimikunta. 

Kylässä on lisäksi vuosina 1926–2005 toiminut Ukkolan rautatieasema.

## Ukkolan saha
Ukkolan saha perustettiin vuonna 1926 pohjoiskarjalaisten talonpoikien osuustoimintainnostuksen seurauksena. Parhaimmillaan sahalla oli töissä lähes sata henkilöä. Sahan toiminta loppui vappuna vuonna 2004.  Saha on ollut mm. Ukkola Oy:n (1944–) , Metsäliiton (1981–) ja yhtiöfuusioden jälkeen Metsä-Serlan  (1986–) sekä Metsä Timberin (1995–) omistuksessa.   Sahamiljöö on osittain suojeltu, mutta itse Ukkolan saharakennuksen suojelulle ei Museoviraston mielestä ole sen huonokuntoisuuden takia perusteita. Vanhan sahan paketointilaitos paloi maantasalle ja kuivaamorakennuksen ylin kerros tuhoutui palossa huhtikuussa 2011.

## Lähteet

## Aiheesta muualla

* Ukkolan koulun sivut
Jaakko Kalela

**Jaakko Kalela** (s. 24. tammikuuta 1944 Helsinki) on suomalainen virkamies ja suurlähettiläs. Hän työskenteli 33 vuotta tasavallan presidentin avustajana (ensin ulkopoliittisena neuvonantajana, myöhemmin kansliapäällikkönä) ja siirtyi vuonna 2005 Suomen suurlähettilääksi Tallinnaan. Kalela toimi myös *[[Ulkopolitiikka (lehti)|Ulkopolitiikka]]*-lehden päätoimittajana.

Jaakko Kalelan isoisä oli pääministeri A. K. Cajander.  Kalela on puoluetaustaltaan sosiaalidemokraatti .

## Lähteet

## Aiheesta muualla
*Itse asiassa kuultuna, tv-haastattelu vuodelta 2011, 49 min, Yle Areena.
George Walsh

**George Walsh** (16. maaliskuuta 1889 – 13. kesäkuuta 1981) oli yhdysvaltalainen näyttelijä. Hänen uraansa kesti 1910-luvulta 1930-luvulle.

Walsh oli ohjaaja Raoul Walshin veli. Molemmat veljekset elivät yli 90-vuotiaiksi.

## Aiheesta muualla

*
FC Emmen

**FC Emmen** on alankomaalainen jalkapalloseura, jonka kotikaupunkina on Emmen. Seura pelaa kaudella 2022–2023 Alankomaiden korkeimmalla sarjatasolla Eredivisiessä. Seuran kotistadionina toimii De Oude Meerdijk, joka oli käytössä myös nuorten MM-kilpailussa 2005. 

## Historia

FC Emmen perustettiin vuonna 1925. Kun Alankomaissa perustettiin ammattilaisliiga, Emmen päätti jäädä amatööriseuraksi. Lopulta, vuonna 1985, FC Emmen siirtyi ammattilaisseuraksi. Seuran amatöörijoukkue jäi käyttämään nimeä FC Emmen, kun taas ammattilaisjoukkue vaihtoi nimekseen BVO Emmen (Betaald Voetbal Organisatie, jalkapallon ammattilaisorganisaatio). Vuonna 2005 myös ammattilaisseuran nimeksi palasi FC Emmen. Tähän oli kaksi syytä: ensinnäkin nimi FC Emmen kuvasi paremmin seuran historiaa, ja toisekseen Emmenin lähellä oli monia samalta kuulostavia nimiä, kuten PSV, RBC tai ADO.

FC Emmen nousi ensimmäisen kerran Alankomaiden pääsarjaan Eredivisiehen keväällä 2018 Eerste divisien pudotuspelien kautta. Eerste divisiessä se sijoittui toiseksi kausina 1995–1996 ja 2002–2003 sekä voitti ensimmäisen kerran kaudella 2021–2022.

## Merkittäviä entisiä pelaajia
* Mika Nurmela
* Jelle ten Rouwelaar

## Aiheesta muualla

* Virallinen kotisivu
Louis Le Prince

**Louis Aimé Augustin Le Prince** (28. elokuuta 1841, Metz, Ranska – 16. syyskuuta 1890 (katoamispäivä)) oli ranskalainen keksijä ja varhainen elokuvaohjaaja. Hän ohjasi maailman ensimmäiset elokuvat *[[Roundhay Garden Scene]]n* ja ''Leeds Bridgen'', molemmat vuonna 1888.  

Le Prince opiskeli yliopistossa taidetta, fysiikkaa ja kemiaa. Valmistumisen jälkeen hän muutti Englannin Leedsiin. Siellä hän tapasi englantilaisen taiteilijan, Elizabeth "Lizzie" Whitleyn. He rakastuivat ja menivät naimisiin.

Le Prince ja Whitley muuttivat yhdessä New Yorkiin, jossa Le Prince toimi managerina pienelle joukolle taiteilijoita. Tällöin hän sai idean laitteesta, jolla voisi näyttää panoraamamaalauksen kokonaan liikkuvan kuvan avulla, josta syntyi ensimmäisenä pidetty filmikamera. Hän käytti siinä 16 erilaista linssiä kuvaamaan liikettä, vaikkei se aluksi aina onnistunut. Hän patentoi keksintönsä, jonka jälkeen Le Prince kehitti keksintönsä kameraksi, jossa käytettiin vain yhtä linssiä. Tällä kameralla hän kuvasi 1888 ensimmäiset elokuvat, Roundhay Garden Scenen ja Leeds Bridgen. Le Princellä oli myöhemmin myös Yhdysvaltain kansalaisuus. 

Le Prince katosi Ranskan Dijonissa vuonna 1890. Le Princen veli vei hänet juna-asemalle ja hyvästeli tämän. Le Princellä oli mukanaan materiaalit hänen ensimmäistä julkista näyttelyään varten ja matkalaukku. Ranskan viranomaiset kuulustelivat matkustajia junasta, johon Le Princen oli tarkoitus mennä. Kukaan ei muistanut nähneensä Le Princeä. Le Princeä oli hankalaa olla huomaamatta, sillä hän oli 193 senttimetriä pitkä ja jolla oli erittäin tunnistettavat pulisongit. Tapaus jäi selvittämättä, vaikkakin hukkumista on myöhemmin epäilty. Whitley uskoi, että Thomas Edison kidnappasi hänen miehensä. Le Prince julistettiin kuolleeksi 1897.

## Lähteet
John Fieandt

**John Fieandt** (s.  5. syyskuuta 1955) on helsinkiläinen shakkimestari. Hän sai arvonimen vuoden 2008 keväällä, mutta hän oli ollut mestaritasoa jo useita vuosia. Vuoden 2007 shakin SM-liigassa hän teki 80-prosenttisen tuloksen.

Fieandt oppi shakin isoäidiltään kuuden vuoden iässä, mutta varsinainen kiinnostus lajia kohtaan heräsi Paul Keresin kirjoittaman avausoppaan lukemisen myötä.

Fieandt on työskennellyt myös erityisopettajana.

## Lähteet
Northumbrian yliopisto

**Northumbrian yliopisto** on uudehko yliopisto, joka toimii Newcastle upon Tynessä Koillis-Englannissa lähellä Skotlannin rajaa. Se perustettiin vuonna 1969 nimellä Newcastlen ammattikorkeakoulu (Newcastle Polytechnic), ja sai yliopiston aseman vuonna 1992. Se voitti The Times -lehden yliopistoliitteen äänestyksen "paras uusi yliopisto" vuonna 2005.

Northumbrian yliopisto antaa opetusta yhdeksällä laitoksella. Näitä ovat

* Soveltavat tieteet (Applied Sciences)
* Taide ja sosiaalitieteet (Arts and Social Sciences)
* Rakennettu ympäristö (Built Environment)
* Teollinen muotoilu (Design)
* Terveys, yhteiskunta ja kasvatus (Health, Community and Education)
* IT ja teknologia (Computing, Engineering and Information Sciences)
* Laki (Law)
* Kauppatieteet (Newcastle Business School)
* Psykologia ja liikuntatieteet (Psychology and Sports Sciences)

## Tunnettuja entisiä oppilaita
*Sting, laulaja
*Steve Cram, urheilija
*Ali Dia, urheilija
*Kevin Whately, näyttelijä

## Katso myös
*Newcastlen yliopisto

## Lähteet

## Aiheesta muualla

*[www.northumbria.ac.uk/ Yliopiston kotisivut]
Joe Pichler

**Joseph David Wolfgang ”Joe” Pichler** (s. 14. helmikuuta 1987) oli yhdysvaltalainen entinen lapsinäyttelijä, joka katosi 18-vuotiaana tammikuussa 2006.

Pichler oli kotoisin Bremertonista, Washingtonin osavaltiosta. Hän esiintyi mainoksessa jo kuusivuotiaana ja 1990-luvun puolivälissä hän muutti Los Angelesiin. Hän esiintyi siellä muun muassa elokuvissa *[[The Fan – pelko iskee]]* (1996), *[[Varsity Blues – pelin säännöt]]* (1999) ja *[[Children on Their Birthdays]]* (2002), sekä Beethoven-sarjan elokuvissa *[[Beethovenin kolmas]]* (2000) ja *[[Beethovenin neljäs]]* (2001). Television puolella hän esiintyi esimerkiksi *[[Enkelin kosketus|Enkelin kosketuksessa]]*. Vuonna 2002 Pichler palasi äitinsä kehotuksesta Bremertoniin ja valmistui high schoolista 2005. Läheisten mukaan hän oli aikeissa palata näyttelemisen pariin, jahka hänen hammasrautansa irrotettaisiin.

Pichler nähtiin viimeksi 5. tammikuuta 2006. Neljä päivää myöhemmin hänen autonsa löydettiin hylättynä, mutta etsinnöistä huolimatta häntä itseään ei löydetty. Autossa olleita papereita, joissa oli runoja ja muita synkähköjä kirjoituksia, pidettiin mahdollisesti itsemurhaan viittaavina, mutta varsinaista itsemurhaviestiä ei ollut.

## Lähteet

## Aiheesta muualla
*
Ami James

**Ami James** (6. huhtikuuta 1972 Israel) on yhdysvaltalainen tatuoija. Hän omistaa tatuointiliikkeen nimeltä *Love Hate Tattoos* Miami Beachilla yhdessä Chris Núñezin kanssa ja on ollut mukana TV-sarjoissa nimeltä *[[Miami Ink]]* sekä *NY Ink*.

## Lähteet
Arrows A23

**Arrows A23** oli Mike Coughlanin ja Sergio Rinlandin suunnittelema Formula 1 -auto, jolla Arrows osallistui kauteen . Autoa ajoivat saksalainen Heinz-Harald Frentzen ja brasilialainen Enrique Bernoldi. Autossa oli Bridgestonen renkaat, Singlen jarrut ja se käytti Totalin, Elfin ja Finan poltto- ja voiteluaineita. Moottorina  autossa oli Cosworthin V10.

Autolla osallistuttiin kauden kahteentoista ensimmäiseen kilpailuun, ja niistä saavutettiin ainoastaan kaksi MM-pistettä. Arrows sijoittui valmistajien MM-sarjassa yhdenneksitoista. Kauden  alkupuoliskolla Super Aguri käytti Arrows A23 runkoa SA05 nimisenä.

## Formula 1 -tulokset

## Aiheesta muualla
Randolph Scott

**Randolph Scott** (23. tammikuuta 1898 – 2. maaliskuuta 1987) oli yhdysvaltalainen näyttelijä. Hänellä on tähti Hollywood Walk of Famella.

Scott sai vuonna 1997 työstään lännenelokuvissa postuumin Golden Boot -palkinnon.

Lännenelokuvan huippuvuosina Scott teki yhdessä ohjaaja Budd Boetticherin ja käsikirjoittaja Burt Kennedyn kanssa joukon lännenelokuvia elokuvan *[[Seitsemän miestä jäljellä]]* menestyksen jälkeen.

Scott syntyi Virginiassa, mutta varttui Pohjois-Carolinassa. Hän oli ensimmäisen maailmansodan veteraani ja meni kahdesti naimisiin.

## Lähteet

## Aiheesta muualla

*
Budd Boetticher

**Budd Boetticher**, aiemmin *Oscar Boetticher Jr.* (29. heinäkuuta 1916 – 29. marraskuuta 2001) oli yhdysvaltalainen elokuvaohjaaja ja -käsikirjoittaja. Hän oli vuonna 1952 ehdolla Oscar-palkinnon saajaksi. 

Boetticher saavutti arvostusta varsinkin länkkäreillään; hän voittikin Golden Boot -palkinnon vuonna 1990.

Boetticher hän matkusti Meksikoon 1930-luvun puolivälissä ja ihastui härkätaisteluihin niin paljon, että hän kouluttautui  ammattimaiseksei matadoriksi. Kokemus härkätaisteluareenasta toi hänet tekniseksi neuvoonantajaksi  Rouben Mamoulianin elokuvaan "Veri ja hiekka" (1941). Seuraavat pari vuotta hän vietti apulaisohjaajaharjoittelijana muun muassa Charles Vidorin ja George Stevensin johdolla. Hänen ensimmäinen ohjaustyönsä (nimellä Oscar Boetticher) oli elokuva "One Mysterious Night" (1944), ja hän jatkoi pienen budjetin kakkoselokuvien parissa koko vuosikymmenen ajan. Boetticher  palasi entiseen ammattiinsa elokuvassa *[[Härkätaistelija ja senorita]]* (1951). Hän oli mukana kirjoittamassa omaelämäkerrallista tarinaa ylimielisestä amerikkalaisesta, joka matkustaa Meksikoon ja päättää ryhtyä ammattilaiseksi värväten avukseen maan johtavan matadorin. Elokuva nosti Robert Stackin kuuluisuuteen ja toi Boetticherille Oscar-ehdokkuuden alkuperäisestä elokuvakäsikirjoituksesta, vaikka John Ford] leikkasikin 42 minuuttia materiaalia ennen sen julkaisua.

## Filmografia

**[[Submarine Raider]]* (1942) – kreditoimaton
**[[U-Boat Prisoner]]* (1944) – kreditoimaton
**[[One Mysterious Night]]* (1944)
**[[The Missing Juror]]* (1944)
**[[Youth on Trial]]* (1945)
**[[A Guy, a Gal and a Pal]]* (1945)
**[[Escape in the Fog]]* (1945)
**[[Assigned to Danger]]* (1948)
**[[Behind Locked Doors]]* (1948)
**[[Black Midnight]]* (1949)
**[[The Wolf Hunters]]* (1949)
**[[Killer Shark]]* (1950)
**[[Härkätaistelija ja senorita]]* (1951) – myös tuottaja, tarina
**[[Kostaja Kid]]* (1952)
**[[Bronco Buster]]* (1952)
**[[Paholaisajajat]]* (1952)
**[[Horizons West]]* (1952)
**[[Merenalainen kaupunki]]* (1953)
**[[Fort Kingin petturi]]* (1953)
**[[Erämaalinnakkeen petturi]]* (1953)
**[[Meksikon haukat]]* (1953)
**[[Sumatran viidakoissa ]]* (1953)
**[[The Public Defender]]* (1954) (televisiosarja)
**[[Kunniavelka (vuoden 1955 elokuva)|Kunniavelka]]* (1955) – myös tarina
**[[Seitsemän miestä jäljellä]]* (1956)
**[[The Killer Is Loose]]* (1956)
**[[Rajaseudun kostaja]]* (1957)
**[[Pettämätön pistooli]]* (1957)
**[[Hän ratsasti yksin]]* (1958)
**[[Lainsuojattoman jäljillä]]* (1959) – myös tuottaja
**[[Kullanryöstäjät]]* (1959)
**[[Kuoleman asema]]* (1960) – myös tuottaja
**[[Jack Diamond - gangsteri]]* (1960)
**[[Dick Powell's Zane Grey Theater]]* (1960–61) (TV series) – useita
**[[A Time for Dying]]* (1969) – myös käsikirjoittana
**[[Two Mules for Sister Sara]]* (1970) – vain tarina
**[[Arruza]]* (1971) (dokumentti) – myös tuottaja
**[[My Kingdom For...]]* (1985) (dokumentti) – myös tuottaja

## Lähteet

## Kirjallisuutta
*von Bagh, Peter: ”Areenalta aavikolle – Budd Boetticherin haastattelu”, ''Filmihullu 3/1991

## Aiheesta muualla
*
Imagismi

**Imagismi** oli 1900-luvun alussa alkanut runon tyylisuunta, jolle tyypillistä olivat mielikuvituksellisuus sekä selkeä ja terävä kielenkäyttö. Se muodostui Britanniassa runoilijaryhmäksi, joka vaikutti 1908–1917. Imagismi antoi runsaasti vaikutteita yhdysvaltalaiselle beat-runoudelle ja modernismille. Tunnettuja imagisteja olivat muun muassa Ezra Pound, T. E. Hulme ja Ford Madox Ford. Sen piiriin kuuluivat myös Hilda Doolittle, Richard Aldington, Frank Stuart Flint sekä yhdysvaltalainen Amy Lowell..

Imagismi syntyi T. E. Hulmen vuonna 1908 perustamassa Poets’ Clubissa. Ryhmän lehdessä julkaistuja Hulmen runoja ”Autumn” ja ”A City Sunset” on pidetty imagismin lähtölaukauksena. Tunnetuksi suuntauksen teki kuitenkin juuri Pound.

Imagismi hylkäsi mitallisuuden ja jälkiromantiikan tunnustuksellisuuden, ja runon perusyksikkö oli kuva (imago). Ezra Pound julkaisi imagismin ohjelman 1914 *Poetry*-lehdessä. Poundin julkaisema antologia *Des Imagistes* on kooste tyylisuunnan runoilijoiden tuotantoa. 

Tyylisuunta antoi vaikutteita laajemmallekin kuin koulukunnan jäseniin. Esimerkiksi T. S. Eliot ja James Joyce on nimetty sen vaikutteita omaksuneiksi kirjailijoiksi. Venäjällä syntynyt runokoulukunta imaginismi on saattanut saada nimensä suuntaukselta.

Imagismiin sisältyi jo lähtökohtaisesti idän kuvallisen runokielen ihailu. Runoilija, Kaukoidän runouden suomentaja Pertti Nieminen on tunnistanut imagismin omaksi lähtökohdakseen.

## Imagismi Suomessa

Suomeen imagismi tuli vasta 1950-luvulla, ja sen etunenässä oli Pound-harrastaja Tuomas Anhava. Vaikutteet eivät kuitenkaan olleet niin merkittäviä, että tyyliä olisi noudatettu orjallisesti. Tyylisuuntaa on arvosteltu pysähtyneistä runokuvista, muun muassa Pentti Saarikoski on parodioinut sitä runossaan vuonna 1961.

## Lähteet

## Kirjallisuutta
* 
* Flemming Olsen, Between Positivism and T. S. Eliot: Imagism and T. E. Hulme, library.oapen.org
Anthony Quayle

**John Anthony Quayle** (7. syyskuuta 1913 Ainsdale, Lancashire – 20. lokakuuta 1989 Lontoo) oli brittiläinen näyttelijä. Hänet nähtiin muiden muassa *[[Navaronen tykit|Navaronen tykeissä]]* (1961) ja *[[Arabian Lawrence]]ssa* (1962).

Quayle voitti Emmy-palkinnon vuonna 1975 ja oli lisäksi ehdolla muun muassa parhaan miessivuosan Oscar-palkinnon saajaksi 1970.

Quayle kuoli 76-vuotiaana syöpään Lontoossa.

## Lähteet

## Aiheesta muualla
*  
* 
*
Ali Muhsin al-Barwani

**Ali Muhsin Al-Barwani** (13. tammikuuta 1919 Kivikaupunki, Sansibar – 20. maaliskuuta 2006 Masqat, Oman) oli sansibarilainen arabipoliitikko ja diplomaatti, joka oli Sansibarin sulttaani Jamshid bin Abdullah Al Saidin ulkoministerinä ennen kuin Sansibar liitettiin Tansaniaan vuonna 1964. 

Kun sulttaanin hallitus syrjäytettiin vallasta Sansibarin vallankumouksen aikana tammikuussa vuonna 1964 Barwani vietiin pidätyskeskukseen Tansaniaan kunnes hänet vapautettiin vuonna 1971. Barwani lähti maanpakoon Keniaan pakolaisena. Maanpakolaisena Barwani muutti Kairoon ja sieltä takaisin Keniaan kunnes hän muutti Yhdistyneihin arabiemiirikunntiin. Dubaissa  Barwani käänsi koraanin arabiasta swahiliksi josta hänet erityisemmin tunnetaan. Barwani on opiskellut Makeren yliopistossa Kampalassa, Ugandassa josta hän valmistui vuonna 1942. 

## Lähteet
Sheila

**Annie Chancel**, taiteilijanimeltään **Sheila** (s. 16. elokuuta 1945 Créteil, Val-de-Marne, Ranska) on ranskalainen laulaja. Hän aloitti uransa vuonna 1962. 1970-luvun lopulla Sheila otti käyttöön rinnakkaisen nimen **Sheila & B. Devotion**.

## Aiheesta muualla

* Sheilan kotisivut
Carl Hamppe

**Carl Hamppe** (1814 Sveitsi – 17. toukokuuta 1876 Gersau, Schwyz) oli sveitsiläis-itävaltalainen shakkimestari ja -teoreetikko.

Hamppe syntyi Sveitsissä ja työskenteli valtion virkamiehenä Wienissä. Hän otteli Johan Löwenthalin kanssa 1846 häviten ottelun 4–5, Ernst Falkbeerin kanssa 1850 voittaen 16–15 ja Daniel Harrwitzin kanssa tuloksella 2–5 sekä myöhemmin ½-3½.

Hamppe voitti kahdesti Wienin mestaruuden vuosina 1859 sekä 1860. Molemmilla kerroilla turnauksessa oli mukana Wilhelm Steinitz.

Hamppen kuuluisin peli on hänen *kuolematon tasapelinsä* Philipp Meitnerin kanssa.

Hamppen mukaan on nimetty kaksi wieniläisen pelin muunnelmaa:
*Hamppe-Allgaier-gambiitti: 1.e4 e5 2.Rc3 Rc6 3.f4 exf4 4.Rf3 g5 5.h4 g4 6.Rg5
*Hamppe-Muzio-gambiitti: 1.e4 e5 2.Rc3 Rc6 3.f4 exf4 4.Rf3 g5 5.h4 g4 6.O-O

## Lähteet

## Aiheesta muualla
*
*Kuolematon tasapeli
Fuldan piirikunta

**Fuldan piirikunta** () on piirikunta Hessenin osavaltion koillisosassa Saksassa. Sen keskus on Fuldan kaupunki. Piirikunnan pinta-ala on 1&nbsp;380,41 neliökilometriä, ja siihen kuuluu 23 kuntaa. Vuoden 2020 lopussa piirikunnan asukasluku oli 223&nbsp;023.

## Kaupungit ja kunnat

Piirikuntaan kuuluu neljä kaupunkia ja 19 kuntaa. Asukasluvut 31. joulukuuta 2020.

**Kaupungit**
* Fulda (67&nbsp;980)
* Gersfeld (5&nbsp;480)
* Hünfeld (16&nbsp;613)
* Tann (4&nbsp;382)

**Kunnat**
* Bad Salzschlirf (3&nbsp;501)
* Burghaun (6&nbsp;350)
* Dipperz (3&nbsp;533)
* Ebersburg (4&nbsp;649)
* Ehrenberg (2&nbsp;566)
* Eichenzell (11&nbsp;135)
* Eiterfeld (7&nbsp;037)
* Flieden (8&nbsp;582)
* Großenlüder (8&nbsp;580)
* Hilders (4&nbsp;632)
* Hofbieber (6&nbsp;075)
* Hosenfeld (4&nbsp;584)
* Kalbach (6&nbsp;360)
* Künzell (16&nbsp;828)
* Neuhof (10&nbsp;861)
* Nüsttal (2&nbsp;846)
* Petersberg (16&nbsp;186)
* Poppenhausen (2&nbsp;702)
* Rasdorf (1&nbsp;561)

## Lähteet

## Aiheesta muualla

* Virallinen sivu
Felix Browder

**Felix Earl Browder** (31. heinäkuuta 1927 Moskova, Neuvostoliitto – 10. joulukuuta 2016 Princeton, New Jersey) oli yhdysvaltalainen matemaatikko. Hän oli poliitikko Earl Browderin poika ja matemaatikko William Browderin veli.

Browder toimi American Mathematical Societyn puheenjohtajana vuosina 1999–2000. Hän istui Kansallisen tiedeakatemian jäsenenä vuodesta 1973 lähtien.

Princetonin yliopistosta tohtorinarvonsa saanut Browder palkittiin vuonna 1999 Kansallisella tiedemitalilla.

## Lähteet
Karen Steele

**Karen Steele** (20. maaliskuuta 1931 Honolulu, Havaiji – 12. maaliskuuta 1988 Kingman, Arizona) oli yhdysvaltalainen näyttelijä ja malli. Hän esiintyi uransa aikana yli 60 televisiosarjassa – kuten *[[Star Trek]]issä* vuonna 1966 – ja elokuvassa, kuten *[[Marty]]* (1955) ja *[[Lainsuojattoman jäljillä]]* (1959).

Steele syntyi, varttui ja opiskeli Havaijilla. Hän avioitui *Maurice Boyd Rulandin* kanssa vuonna 1973. Liitto kesti aina Steelen kuolemaan saakka. Heillä ei ollut lapsia.

## Lähteet

## Aiheesta muualla
*
Mihail Tšigorin

**Mihail Ivanovitš Tšigorin** (; 12. marraskuuta (J: 31. lokakuuta) 1850 Hatsina – 25. tammikuuta (J: 12. tammikuuta) 1908 Lublin) oli ensimmäinen venäläinen shakin suurmestari. Hän vaikutti vahvasti venäläiseen shakinpeluuseen, mikä dominoi maailman kilpashakkia 1900-luvun loppupuolella.

Tšigorin pelasi kaksi maailmanmestaruusottelua Wilhelm Steinitzia vastaan vuosina 1889 ja 1892 häviten molemmat ottelut.

Tšigorinin mukaan on nimetty useita avauksia ja muunnelmia:
*Espanjalainen peli, Tšigorinin muunnelma: 1.e4 e5 2.Rf3 Rc6 3.Lb5 a6 4.La4 Rf6 5.0-0 Le7 6.Te1 b5 7. Lb3 d6 8.c3 0-0 9.h3 Ra5
*Tšigorinin puolustus: 1.d4 d5 2.c4 Rc6

## Lähteet

## Aiheesta muualla
*
Chessmetrics

**Chessmetrics** on järjestelmä, jolla mitataan shakinpelaajien vahvuutta. Sen on perustanut Jeff Sonas.

Chessmetrics ottaa painotetun keskiarvon pelaajan viimeisimmistä suorituksista. Se huomioi, kuinka vahvoja vastustajat ovat olleet ja kuinka kauan pelaajan viimeisimmästä ottelusta on kulunut. Pelien painotus laskee tasaisesti 100 %:sta nollaan, kun pelistä kulunut aika muuttuu nollasta vuorokaudesta kahteen vuoteen.

Chessmetricsin kannattajien mukaan se ei, toisin kuin ELO-järjestelmä, kärsi inflaatiosta ja deflaatiosta. Heidän mukaansa systeemillä voi myös arvioida luotettavasti myös menneiden aikojen pelaajien vahvuutta.

## Aiheesta muualla
*Chessmetricsin kotisivut
*Chessmetrics-kaava
*3 vuoden huipputulokset eri pelaajilla
Teach Children to Worship Satan

**Teach Children to Worship Satan** on ruotsalaisen black metal -yhtye Dark Funeralin vuonna 2000 ilmestynyt EP-levy.

## Kappaleet
#
#
#
#
#

## Kokoonpano
* Emperor Magus Caligula – basso, laulu
* Lord Ahriman – kitara
* Dominion – kitara
* Gaahnfaust – rummut

### Muut tekijät
* Tommy Tägtgren – tuottaja, äänittäjä, miksaaja
* Peter in de Betou – masteroija

## Aiheesta muualla
* Teach Children to Worship Satan discogs.com -sivustolla
*
CD Logroñés

**Club Deportivo Logroñés** oli espanjalainen jalkapalloseura Logroñon kaupungista La Riojan alueelta. Se perustettiin vuonna 1940, ja sen edustusjoukkue pelasi parhaimmillaan yhdeksän kautta Espanjan korkeimmalla sarjatasolla Primera Divisiónissa.

## Historia

Vanhin nykyisen seuran edeltäjä on vuonna 1910 perustettu Sociedad Deportiva Logroñesa, joka vaihtoi myöhemmin nimekseen Agrupación Deportiva del Gran Casino. Vuonna 1912 perustettiin Logroñés Recreation Club, jonka lopetettua toimintansa kymmenen vuotta myöhemmin syntyi Club Deportivo Logroño. Tämä seura toimi vuoteen 1935 asti, jonka jälkeen joukko pelaajia jatkoi nimen käyttämistä ystävyys- ja hyväntekeväisyysotteluissa vuosina 1935–1939. Vuonna 1939 perustettiin useita joukkueita, jotka lopulta yhdistyivät nykyiseksi seuraksi 30. toukokuuta 1940. Uusi seura otti käyttöön CD Logroñon tunnuksen ja punavalkomustat värit.

Espanjan korkeimmalla sarjatasolla Primera Divisiónissa CD Logroñés pelasi yhteensä yhdeksän kautta vuosina 1987–1995 ja 1996–1997. Paras sijoitus oli seitsemäs kaudelta 1989–1990. Se on lariojalaisseuroista ainoa, joka on pelannut korkeimmalla sarjatasolla. Tunnettuja CD Logroñésin entisiä pelaajia ovat muun muassa argentiinalainen Oscar Ruggeri, uruguaylainen Antonio Alzamendi, espanjalainen Julen Lopetegui ja venäläinen Oleg Salenko, jotka kuuluivat myös maajoukkueidensa kokoonpanoihin edustaessaan seuraa.

2000-luvulla CD Logroñés ajautui talousvaikeuksiin, joiden vuoksi se pudotettiin kolmesti hallinnollisella päätöksellä alemmalle sarjatasolle huolimatta tyydyttävästä urheilullisesta menestyksestä. Seura suljettiin kesken kauden 2008–2009 Tercera Divisiónista pelaajien kieltäydyttyä pelaamasta maksamattomien saatavien vuoksi ja ennen kauden 2009–2010 alkua myös La Riojan aluesarjasta. Seuran kannattajat reagoivat tähän perustamalla kesäkuussa 2009 uuden seuran Sociedad Deportiva Logroñésin. Korkeimmalla sarjatasolla pelaava logroñolaisseura on kuitenkin Unión Deportiva Logroñés.

## Stadion

CD Logroñés pelasi kotiottelunsa arkkitehti Antonio Lamelan suunnittelemalla ja Logroñon kaupungin omistamalla Las Gaunasin stadionilla, jonka se jakoi sittemmin myös lakkautetun Logroñés Club de Fútbolin kanssa. Stadion otettiin käyttöön 28. helmikuuta 2002 ja sillä on noin 16&nbsp;000 istumapaikkaa. Las Gaunasin vanha stadion, jolla seura pelasi vuosina 1940–2002, sijaitsi nykyisen stadionin lähettyvillä.

## Lähteet
Seaboard Marine

**Seaboard Marine** on yhdysvaltalainen yritys, joka kuljettaa konttialuksillaan ja kuivalastialuksillaan tavaroita Yhdysvaltain, Karibianmeren, Väli-Amerikan ja Etelä-Amerikan välillä. Seaboard Marinen kotipaikka sijaitsee Floridan Miamissa. Yritys on perustettu vuonna 1983 ja se on siitä asti ollut Seaboard Corporationin kokonaan omistama tytäryhtiö. Seaboard Marinella on toimintaa lähes 40 satamassa yli 20 maassa. Esimerkiksi Miamin satamassa yrityksellä on miltei 70 aarin kokoinen yksityinen terminaali. Toukokuussa 2008 yrityksen aluskannan koko oli 49.

## Lähteet

## Aiheesta muualla
*Seaboard Marinen kotisivut 
*Seaboard Corporation
Roman Amojan

**Roman Amojan** (, s. 3. syyskuuta 1983 Jerevan) on armenialainen kreikkalais-roomalaisen tyylin painija, olympiamitalisti ja Euroopan mestari. Hän on saavuttanut aikuisten tasolla tärkeimmät saavutuksensa 55 kilon sarjassa vuosina 2003–2013 ja 59-kiloisissa vuodesta 2014.

Amojan saavutti 50 kilon sarjassa juniorien maailmanmestaruuden vuonna 2001 ja vuotta myöhemmin saman sarjan Euroopan mestaruuden junioreissa. Aikuisten arvokilpailuissa hän kilpaili ensimmäisen kerran Belgradin EM-kisoissa 2003, jossa hän saavutti heti mitalin voitettuaan hopeaa.

Vuonna 2005 Amojan saavutti EM-hopeaa Varnasta ja sijoittui yhdeksänneksi Budapestin MM-kilpailuissa. Seuraavana vuonna hän saavutti uransa ensimmäisen arvokisavoiton voittamalla Euroopan-mestaruuden Moskovassa: hän kukisti finaalissa bulgarialaisen Venelin Venkovin. Samana vuonna hän sijoittui samassa sarjassa MM-kilpailuissa kahdenneksitoista.

Tampereen EM-kilpailuissa huhtikuussa 2008 Amojan sai hopeaa. Pekingissä 2008 Amojan voitti olympiapronssia kaadettuaan pronssiottelussa kuubalaisen Yagnier Hernándezin. Vilnan EM-kilpailuissa 2009 hän oli seitsemäs. Herningin MM-kilpailuissa 2009 hän sai hopeaa ja seuraavan vuoden Moskovan MM-kilpailuista pronssia. Dortmundin EM-kilpailuissa 2011 Amojan otti uransa toisen arvokisavoiton. Istanbulin MM-kilpailuissa 2011 hän oli yhdeksäs. Budapestin MM-kilpailuissa 2013 hän sai pronssia.

Amojan sai ensimmäisen arvokisamitalinsa 59 kg:n painoluokassa oltuaan toinen Riian EM-kilpailuissa 2016.

## Lähteet
* Profiili International Wrestling Database 
* Profiili FILA:n sivustolla  

### Viitteet
William Browder

**William Browder** (6. tammikuuta 1934 – 4. helmikuuta 2025) oli yhdysvaltalainen matemaatikko. Hän oli poliitikko Earl Browderin poika ja matemaatikko Felix Browderin veli.

Browder valmistui Massachusetts Institute of Technologystä ja sai vuonna 1958 tohtorinarvon Princetonin yliopistosta. Hän työskenteli pitkään Princetonissa. 

Browder toimi American Mathematical Societyn puheenjohtajana vuosina 1989–1991. Hän oli Kansallisen tiedeakatemian jäsen vuodesta 1980 lähtien.

## Lähteet
Jack Benny

**Jack Benny** (synt. **Benjamin Kubelsky** 14. helmikuuta 1894 Chicago, Illinois, Yhdysvallat – 26. joulukuuta 1974 Beverly Hills, Kalifornia, Yhdysvallat) oli yhdysvaltalainen koomikko ja näyttelijä.

Benny aloitti koomikonuransa vaudeville-esiintyjänä. Laajemmin tunnetuksi hahmoksi hän tuli viikoittaisen radio-ohjelmansa ansiosta. *The Jack Benny Program* oli radion kuunnelluimpia ohjelmia koko olemassaoloaikansa eli vuodet 1932–1955.

Oma televisio-ohjelmansa Bennyllä oli vuosina 1951–1964.

Benny sai kaksi Emmy-palkintoa 1958 ja 1959 ja Golden Globe -palkinnon 1958. Hänellä on tähti Hollywood Walk of Famella.

## Lähteet

## Aiheesta muualla

*  
*Jack Benny Radio Archives